Tässä Jerusalem uutiset ja Pekka Sartola. Hyvää lauantai-iltaa.
Uutisaiheitamme tänään;
Uutistoimisto Reutersin mukaan Iran on lähettänyt aseita Syyriaan -
taannoisen maanjäristysavun varjolla.
Se, että Iran on lähettänyt aseita Syyriassa oleviin tukikohtiinsa -
ei ole mitenkään epätavallista.
Israel on säännönmukaisesti sekä estänyt toimituksia -
että tuhonnut Iranin Syyriassa olevia tukikohtia.
Iran on jäänyt kiinni siitä, että se on tuonut aseita ja sotilasvarusteita -
strategisille liittolaisilleen Syyriassa -
käyttäen hyväkseen Turkin maanjäristyksen uhreille tarkoitettuja -
humanitäärisiä avustuskuljetuksia. Reutersin ohella tästä raportoivat -
yhdeksän syyrialaista, iranilaista, israelilaista ja länsimaista lähdettä.
Niiden mukaan Teheranin tavoitteena oli tukea Iranin puolustusta -
Israelia vastaan Syyriassa ja vahvistaa samalla -
Syyrian presidentti Bashar al-Assadin asemaa.
Myös Venäjä syytti Israelia -
sen suuriin kuorma-auto saattueisiin tekemistä iskuista.
Nämä toimitukset sisälsivät kehittyneitä viestintälaitteita ja -
tutka-akkuja ja varaosia, -
joita tarvitaan Iranin toimittaman ilmapuolustusjärjestelmään.
Mutta sisälsivät myös Iranin aselähetyksiä Venäjän käyttöön -
sen Ukrainan vastaisessa sodassa. Kun Iranilta kysyttiin, -
oliko Iran käyttänyt humanitäärisiä avustuskoneita -
maanjäristysten jälkeen sotatarvikkeiden siirtämiseen Syyriaan
parantaakseen siellä verkostoaan ja auttaakseen presidentti Assadia, -
Iranin New Yorkin YK-lähetystö vastasi, että se ei ole totta.
Myös Iranin Vallankumouskaarti on kieltäytynyt kommentoimasta väitteitä.
Syyrian viranomaiset ovat myöntäneet välittömät laskeutumisoikeudet -
Venäjältä ja Iranista tuleville suorille lennoille, sillä perusteella, -
että humanitääriset tavarat ovat vapautettuja pakotteista.
Iranin mediassa maan uskonnollista johtoa lähellä oleva taho totesi, -
että järistys oli surullinen katastrofi, -
mutta samalla Allahin apu meille auttamaan Syyriassa olevia veljiämme
heidän taistelussaan vihollisiaan vastaan, -
siksi Syyriaan lähetettiin välittömästi myös aseita.
Yhdysvallat lähetti ydinkäyttöisen ohjussukellusveneen, -
USS Floridan Lähi-itään. Se on jo saapunut asemapaikalleen Bahrainiin,
jossa on Yhdysvaltojen viidennen laivaston Persianlahden tukikohta.
Yhdysvaltain laivasto tiedottaja kertoi runsas viikko sitten, -
että, USS Florida on nk. Ohio-luokan vene ja pystyy kuljettamaan -
jopa 154 Tomahawk-ohjusta.
Niitä kyetään varustamaan -
sekä perinteisillä että ydintaistelukärjillä.
Sukellusvene on sijoitettu Yhdysvaltain viidennen laivaston tueksi, -
varmistamaan alueellisen merenkulun turvallisuuden ja vakauden.
Kansainvälisten sotilasasiantuntijoiden mukaan -
näinkin merkittävän ydinsukellus- veneen lähettäminen Persianlahdelle,
samaan aikaan, kun Yhdysvallat on muutoin -
vetämässä joukkojaan Lähi-idästä ja Iran puolestaan ilmoittanut aikeistaan -
hyökätä Israelin ja Yhdysvaltojen tukikohtiin, -
on ennen muuta vastaus Iranille ja sen tukijalle Kiinalle.
Yhdysvaltain presidentti Joe Biden, Australian pääministeri -
Anthony Albanese ja Britannian pääministeri Rishi Sunak -
ovat hyväksyneet yhteisessä lausunnossaan -
ns. AUKUS-projektin suunnitelmat, -
joista ilmoitettiin ensimmäisen kerran kaksi vuotta sitten.
Sopimuksen mukaan Yhdysvallat aikoo myydä Australialle -
kolme Yhdysvaltain Virginia-luokan ydinkäyttöistä sukellusvenettä -
noin kymmenen vuoden kuluessa, ja tarvittaessa vielä kaksi lisää, -
todetaan yhteisessä lausunnossa.
Se on hermostuttanut Kiinaa ja saanut sen lisäämään aktiivisuuttaan -
myös Lähi- ja Keski-Idän alueilla.
Siitä huolimatta, että Israel on tehnyt jo useita vuosia hyökkäyksiä -
Iraniin sidoksissa olevia kohteita vastaan Syyriassa, -
niin Teheranin vaikutusvalta on vain jatkanut kasvamistaan sen jälkeen, -
kun Iran alkoi tukemaan Syyrian nykyistä hallintoa -
12 vuotta sitten alkaneen sisällissodan jälkeen.
Huhtikuun alussa tapahtuneiden uusien maanjäristysten jälkeen -
Israelin kohteina ovat olleet asevarastot -
Jabal Manea Kiswa -vuoristossa Damaskoksen eteläpuolella, -
jonne Iranin joukot ja Libanonin Hizbollah ovat rakentaneet Syyriaan -
luultavasti kaikkein voimakkaimmin linnoitetun sotilaskohteensa.
Israelin ilma- ja ohjusiskujen kohteena ovat olleet myös -
droonien tukena käytetyt tutka-asemat, jotka Israel tuhosi huhtikuun alussa.
Erään länsimaisen tiedustelulähteen mukaan Iranin miliisit ovat -
siirtäneet mainittuun tukikohtaan valtavia määriä ampumatarvikkeita.
Samoin droonien määriä on lisätty aiemmin menetettyjen tilalle.
Israelin armeijan tiedustelupalvelu varoittaa hallitusta, -
että turvallisuusjännitteet eivät katoa -
juuri päättyneen muslimien paastokuukausi Ramadanin lopussa.
Heidän mukaansa hallituksen tulisi välttää juuri nyt -
suurempia sotilaallisia toimenpiteitä.
Voimakkaat vastareaktiot, esim. Hamasia, Hizbollahia -
ja Palestiinan Islamilaista Jihadia vastaan, voisivat saada aikaan -
uskonnollisten jännitteiden räjähdysmäisen lisääntymisen -
Temppelivuorella tapahtuneiden viimeaikaisten levottomuuksien vuoksi.
Al-Aqsan moskeijan jännitteitä lisäävät -
verkossa tapahtuvat väkivaltaan yllyttämiset, -
joiden lisäksi marttyyriuuteen ihannoiminen ja -
salamurhiin kehottamiset ovat nekin nousussa sosiaalisessa mediassa.
Tiedusteluosaston tiedot osoittavat myös, -
että jännitteet al-Aqsan moskeijan ympärillä -
saavat jatkuvasti lisää tilaa eri areenoilla ja -
lisäävät Israelin vastaisen yllytyksen vaikutusta sosiaalisessa mediassa.
Lisäksi Israelin perinteiset viholliset ovat havainneet -
Yhdysvaltojen järjestelmällisen vetäytymisen Lähi-idästä, -
johon kuului mm. kehittyneiden lentokoneiden poistaminen alueelta -
ja niiden korvaaminen vähemmän kehittyneillä lentokoneilla.
Tämä muutos vaikuttaa Israeliin kohdistuvaan pelotteeseen -
sekä Yhdysvaltojen kasvavaan huoleen -
Kiinan ja Venäjän kehittyvistä suhteista.
Tiedustelupalvelu arvioi, että tämä liittyy Iranin korkeimman johtajan -
Ali Khamenein ilmoitukseen noin vuosi sitten, -
eli vastata Israelin sotilaallisiin iskuihin Teheranin hallintoa vastaan.
Arvioiden mukaan Iranin johtajan on kyettävä vastaamaan sotilaallisesti -
Israelin esittämiin sotilaallisiin haasteisiin jo pelkästään siksi, -
että maan armeija vaatii sitä. Khamenein on tehtävä jotain -
dramaattista ja näkyvää säilyttääkseen uskottavuutensa johtajana.
Viikko sitten lauantaina, 15.huhtikuuta, -
Israelissa vietettiin Holokaustin uhrien muistopäivää, Jom HaShoaa.
Maassa asuu vielä noin 147.000 Holokaustista selvinnyttä, -
joista vanhimmat ovat yli satavuotiaita -
ja nuorimmatkin vain hieman alle 80-vuotiaita.
Eniten heitä asuu Haifan seuduilla, sitten Jerusalemissa ja Tel Avivissa.
Kuluneen vuoden aikana avattiin lisää -
holokaustista selviytyneille tarkoitettuja keskuksia -
kaupungeissa, joissa oli eniten tarvetta parantaa -
selvinneille osoitettujen palveluiden saatavuutta, -
mm. Ramat Ganissa, jossa asuu vielä noin viisituhatta selvinnyttä.
Muistopäivää varjosti kuitenkin järkyttävä tragedia, -
joka tapahtui pääsiäisen aikaan, pitkäperjantaina.
Äiti ja hänen kaksi nuorta tytärtään saivat surmansa, -
kun palestiinalainen terroristi ampui heidät autoonsa -
heidän ajaessaan Jordanin laakson tiellä.
Tyttäret kuolivat tapahtumapaikalla, ja heidän äitinsä haavoittui vakavasti.
Hänet vietiin sairaalaan, jossa hän kuoli myöhemmin vammoihinsa.
Puhuessaan heidän hautajaisissaan Israelin talousministeri Nir Barkat -
totesi järkyttyneenä, että tähän pitäisi jo maailmankin vihdoin herätä.
Palestiinan Itsehallinto maksoi kolmen viattoman ihmisen surmaajalle -
palkkiona yhteensä miljoona Yhdysvaltojen dollaria.
Kymmenet tuhannet ihmiset marssivat Teheranissa, Iranin pääkaupungissa -
osoittaen mieltään sekä Israelia että Yhdysvaltoja vastaan.
Kyseessä oli perinteinen Al Quds, eli Jerusalem päivä, -
johon osallistuivat myös lähes kaikki korkeat virkamiehet, -
mukaan lukien maan presidentti Efraim Raisi.
Iskulauseissa toistettiin vaatimusta 'kuolema Israelille ja Amerikalle'.
Banderolleissa luki vastaavasti 'Israelin tuho on lähellä' -
ja toisaalta 'eläköön vapaa Palestiina'.
Iranin islamilaisesta vallankumouksesta lähtien, -
Jerusalem-päivää juhlistavat mielen- osoitukset on tyypillisesti pidetty -
muslimien pyhän Ramadan- kuukauden viimeisenä perjantaina.
Viime viikkoina on nähty useita sotilaallisia hyökkäyksiä, -
terrori-iskuja ja rajuja yhteenottoja Israelissa, Itä-Jerusalemissa ja -
Länsirannalla. Samoin myös Iranin sponsoroimia raketti- ja ohjusiskuja -
niin Libanonin, Syyrian kuin myös Gazan kaistan puolelta.
Nämä kaikki ovat antaneet Israelin ja Yhdysvaltojen asevoimien -
tiedustelupalveluille perusteltua syytä olettaa, -
että Iran on suunnittelemassa suurta yllätyshyökkäystä ainakin Israeliin, -
ehkä myös Yhdysvaltojen alueella olevia tukikohtia vastaan.
Näin Jerusalem uutiset tällä kertaa.
Muistathan rukoilla rauhaa tuolle kaupungille, maalle ja koko Lähi-itään,
sekä erityisesti Ukrainan kansalle.
Nähdään taas viikon kuluttua.
Hyvä katsoja, jos tämä ohjelmasarja on puhutellut sinua -
ja haluat sen jatkuvan, voi tukea sen toimittamista -
soittamalla numeroon 0600-02030. Puhelun hinta on noin 13 euroa.
Voit myös käyttää ruudulla näkyvää tilinumeroa.
Muista mainita viite: 9577 ja saajana: Ristin Tuki ry.
Jumala siunaa niitä, jotka siunaavat Israelia tälläkin tavoin.
Kiitos lahjastasi.
Tekstitys: TV7